**РЕШЕНИЕ**
№ 176– МИ
Пловдив, 10.11.2014 г.

ОТНОСНО: прекратяване на пълномощията на общински съветник и избор на следващ от съответната кандидатска листа

С Решение № 125 – ПВР/МИ от 25.10.2011г. на Общинска избирателна комисия – Пловдив Славчо Стоев Атанасов, е избран за общински съветник в Общински съвет при община Пловдив. Постъпило е писмо от председателя на Общински съвет – Пловдив, придружено със заявление от общинския съветник, в което излага обстоятелствата за предсрочно прекратяване на пълномощията му, а именно – избирането му за народен представител, което изпълнява хипотезата за несъвместимост по смисъла на чл. 30 ал. 4 т. 4 от ЗМСМА. Към Заявлението са приложени и Удостоверение за избран народен представител № 118/10.10.2014г. на ЦИК, издадено във връзка с Решение № 1317-НС/10.10.2014г. на Централната избирателна комисия. След като се запозна със съдържанието на постъпилите документи и установи, че обстоятелствата за прекратяване на пълномощията са налице, както и на основание чл. 87, ал. 1, т. 24, чл. 458, ал. 1 от Изборния кодекс, чл. 30 ал. 4 т. 4 от ЗМСМА, Общинска избирателна комисия - Пловдив

**Р Е Ш И:**

Прекратява пълномощията на Славчо Стоев Атанасов, като общински съветник от листата на Коалиция „ВЯРА МОРАЛ РОДОЛЮБИЕ ОТГОВОРНОСТ – НАЦИОНАЛЕН ИДЕАЛ ЗА ЕДИНСТВО, ОДС – ОБЩНОСТ НА ДЕМОКРАТИЧНИТЕ СИЛИ, ОБЕДИНЕНИ ЗЕМЕДЕЛЦИ, НАЦИОНАЛНО ДВИЖЕНИЕ ЗА СТАБИЛНОСТ И ВЪЗХОД, РАДИКАЛДЕМОКРАТИЧЕСКА ПАРТИЯ В БЪЛГАРИЯ, БЪЛГАРСКА СОЦИАЛДЕМОКРАТИЧЕСКА ПАРТИЯ”в Общински съвет при Община Пловдив и обявява за избран за общински съветник в Общински съвет при Община Пловдив следващия в съответната листа кандидат, а именно:

**Ирина Огнянова Димитрова**

На избрания общински съветник да се издаде удостоверение.

Решението може да се обжалва в срок до седем дни от обявяването му пред Административен съд град Пловдив.

ПРЕДСЕДАТЕЛ:
Илиан Иванов …………………………

ЗАМЕСТНИК - ПРЕДСЕДАТЕЛ:

Наум Китанов …………………………

\*Обявено на 10.11.2014 г. в 18:00 часа